****

|  |  |
| --- | --- |
| Αριθ. Πρωτ. 537 | Αθήνα 17/6/2025ΠροςΤους Συλλόγους Εκπαιδευτικών Π.Ε.  |

**Θέμα: Λειτουργία των κατασκηνώσεων για εκπαιδευτικούς και υπαλλήλους του Υ.ΠΑΙ.Θ.Α. στο Ζούμπερι Αττικής.**

Συναδέλφισσες και Συνάδελφοι

το Δ.Σ. της Δ.Ο.Ε. σας ενημερώνει πως μέχρι σήμερα, 17/6/2025, οι τεχνικές υπηρεσίες του Υπουργείου Παιδείας δεν είναι σε θέση να προσδιορίσουν την ημερομηνία παράδοσης για χρήση από τους κατασκηνωτές, των καταλυμάτων στις κατασκηνώσεις του Υ.ΠΑΙ.Θ.Α. στο Ζούμπερι Αττικής.

Εξαιτίας του παραπάνω γεγονότος, το Δ.Σ. των κατασκηνώσεων δεν είναι σε θέση να συνεδριάσει και να ορίσει τις κατασκηνωτικές περιόδους για τις οποίες θα πρέπει στη συνέχεια να υποβάλλουν δηλώσεις οι ενδιαφερόμενοι εκπαιδευτικοί.

**Επειδή την Παρασκευή 20/6 κλείνουν τα σχολεία για το σχ. έτος 2024-2025, η ενημέρωση των εκπαιδευτικών θα πραγματοποιείται μέσω της ιστοσελίδας της Δ.Ο.Ε.**

Υπενθυμίζουμε ότι όσες/όσοι ενδιαφέρονται θα πρέπει να προμηθευτούν **βεβαίωση από τον Σ.Ε.Π.Ε. του οποίου είναι μέλη** με την οποία θα επιβεβαιώνεται η ιδιότητα του μέλους. Αντίστοιχα, το ίδιο **ισχύει και για τους/τις συνταξιούχους εκπαιδευτικούς** (βεβαίωση του Σ.Ε.Π.Ε. του οποίου υπήρξαν μέλη πριν τη συνταξιοδότησή τους).

**Για κάθε νέα εξέλιξη θα ενημερωθείτε άμεσα.**

****